label_title: Referendumul pentru independența Scoției din 2014
label_desc: Referendumul pentru independența Scoției a fost un plebiscit în care cetățenii Scoției au fost întrebați dacă vor ca țara lor să devină independentă, ieșind astfel din componența Regatului Unit al Marii Britanii și al Irlandei de Nord. Referendumul a avut loc pe 18 septembrie 2014, într-o zi de joi. Întrebarea pusă la referendum a fost "Ar trebui Scoția să fie un stat independent?", conform recomandării Comisiei Electorale. La plebiscit au avut dreptul să participe, cu mici excepții, toți cetățenii britanici, comunitari sau ai Uniunii Europene, care au reședința în Scoția și au atins vârsta de 16 ani. Dintr-un total de 4.285.323 de persoane înscrise cu dreptul de vot, la referendum au participat 3.623.344 de persoane, ceea ce constituie 84,59%, dintre care 55,3% au votat „Nu”, iar 44,7% – „Da”. Astfel, Scoția a rămas în componența Regatului Unit al Marii Britanii și al Irlandei de Nord.